1 लाख में ननि ने लगवाया फव्वारा, होर्डिंग्स से ढंका
बस स्टैंड चौराहे पर लगे फव्वारे के चारों ओर लगाए होर्डिंग्स
भास्कर संवाददाता | मुरैना
शहर के चौराहे का सौंदर्य बढ़ाने के लिए नगरनिगम ने बस एक फव्वारा रोटरी के ऊपर लगवाया था। लेकिन इस फव्वारों को होर्डिंग्स के जरिए ढंग दिया गया है। बावजूद इसके नगरनिगम अधिकारियों द्वारा इस ओर कार्रवाई नहीं की जा रही। बीच शहर में फव्वारे पर लगे इन होर्डिंग्स से चौराहे का सौंदर्य बिगड़ रहा है।
बस स्टेंड चौराहे पर बनी रोटरी के ऊपर कुछ समय पहले एक फव्वारा लगाया गया था। फव्वारे से पानी गिरने से नजारा अदभुत नजर आ रहा था। लोग इसे देखने आते थे। इस फव्वारे पर नगरनिगम ने तकरीबन एक लाख रुपए खर्च किया। लेकिन इस फव्वारे के चारों ओर होर्डिंग्स लगा दिए गए हैं। यह होर्डिंग्स तीन-चार दिन पहले किसी कार्यक्रम के प्रचार-प्रसार के लिए लगाए गए। यह शहर का प्रमुख चौराहा है जहां से नगरनिगम अधिकारी, जनप्रतिनिधियों के अलावा वरिष्ठ प्रशासनिक अधिकारियों का भी दिन में कई बार आना-जाना होता है। लेकिन किसी ने भी इस ओर ध्यान देना जरूरी नहीं समझा है।
अफसरों के संज्ञान में है मामला
यह मामला नगरनिगम अधिकारियों के संज्ञान में भी है। पुष्टि इस बात से होती है कि जब नगरनिगम कार्यपालन यंत्री केके शर्मा से इस संबंध में बात की गई तो उन्होंने स्वीकार किया कि फव्वारे पर होर्डिंग्स लगे हैं। हम इन्हें हटवाने की कार्रवाई करते हैं। गौरतलब है कि फव्वारे पर पहली बार होर्डिंग्स लगाए गए हैं यदि कार्रवाई नहीं हुई तो हर कार्यक्रम में लोग इसी तरह चौराहे का सौंदर्य बिगाडऩे से पीछे नहीं हटेंगे।
पुराने बस स्टैंड पर लगाए गए होर्डिंग्स।
hin_Deva bho_Deva bho_Deva hin_Deva hin_Deva hin_Deva hin_Deva hne_Deva